

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR REGJISTRIMIN E Z. GJERGJ NDREKA SI KANDIDAT I PROPOZUAR NGA ZGJEDHËSIT PËR KËSHILLIN E BASHKISË LEZHË, PËR ZGJEDHJET PËR ORGANET E QEVERISJES VENDORE TË DATËS 21.06.2015**

Komisioni Qendror i Zgjedhjeve në mbledhjen e datës 27.04.2015, me pjesëmarrjen e:

Lefterije LUZI- Kryetare

Denar BIBA- Zv/Kryetar

Edlira JORGAQI- Anëtare

Gëzim VELESHNJA- Anëtar

Hysen OSMANAJ- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT:** Për regjistrimin e z. Gjergj Ndreka si kandidat i propozuar nga zgjedhësit për Këshillin e Bashkisë Lezhë.

**BAZA LIGJORE :** Neni 23, pika 1, germa “a”, neni 64, i ligjit nr 10019, datë 29.12.2008 “Kodi Zgjedhor i Republikës së Shqipërisë”, i ndryshuar.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e të pranishmëve

**VËREN**

Presidenti i Republikës, në mbështetje të nenit 92, shkronja “gj”, dhe nenin 93 të Kushtetutës së Republikës së Shqipërisë, si dhe të nenit 9, paragrafi 1, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, me Dekretin nr.8844, datë 15.12.2014, ka caktuar datën 21.06.2015, për zhvillimin e Zgjedhjeve për Organet e Qeverisjes Vendore.

Z. Gjergj Ndreka ka paraqitur pranë Komisionit Qëndror të Zgjedhjeve kërkesën dhe dokumentacionin përkatës për regjistrimin e tij si kandidat i propozuar nga zgjedhësit për Këshillin e Bashkisë Lezhë.

Dokumentacioni i paraqitur nga z.Gjergj Ndreka për regjistrimin si kandidat i propozuar nga zgjedhësit për këshillin e bashkisëLezhë për zgjedhjet për organet e qeverisjes vendore të datës 21 qershor 2015, respekton afatin kohor të parashikuar në pikën 1 të nenit 70 tëKodit Zgjedhor, të ndryshuar. Në bazë të nenit 67, pika 3, KQZ duhet të rregjistrojë kandidatët për kryetar apo për keshillin e bashkisë Lezhë, pasi Bashkia Lezhë, administrohet nga më shumë se një KZAZ.

Gjithashtu nga verifikimi i dokumentacionit të depozituar rezulton respektimi, i kerkesave së pikës 1 pikës 2 dhe pikës 4 te nenit 70 të Kodit Zgjedhor, të ndryshuar. Konkretisht dokumencioni i kandidimit i depozituar përmban:

* Kërkesa për regjistrim si kandidat për Këshillin e Bashkisë Lezhë nga z.Gjergj Ndreka.
* Deklarata e kandidatit.
* Vërtetimi me shkrim i nënshkruar nga Këshilli i BashkisëLezhë me nr.prot. 2943, datë 21.04.2015që vërteton zotërimin e mandatit në Këshillin e Bashkisë Lezhë në një legjislaturë, nga z. Gjergj Ndreka,dhe
* Çertifikatën e lindjes.

Në bazë të nenit 70, pika 4, Z. Gjergj Ndreka, përjashtohet nga detyrimi për rregjistrimin si kandidat i propozuar nga zgjedhësit për keshillin e Bashkisë Lezhë, nëpërmjet komitetit nismëtar, me listë mbështetëse të zgjedhësve të zonës zgjedhore Bashkia Lezhë, pasi z. Ndreka aktualisht zotëron mandat si anëtar i këshillit në bashkinë përkatëse.

Komisioni Qendror i Zgjedhjeve, pas verifikimeve përkatëse dhe konstatimit se, kërkesa dhe dokumentacioni i paraqitur nga z.Gjergj Ndreka, janë në përputhje me kriteret e përcaktuara në nenin 70, të ligjit Nr.10019, datë 29.12.2008 “Kodi Zgjedhor i Republikës së Shqipërisë”, i ndryshuar,

**VENDOSI:**

1. Të regjistroi z. Gjergj Ndrec Ndreka si kandidat i propozuar nga zgjedhësit për këshillin e bashkisë Lezhë, për zgjedhjet për organet e qeverisjes vendore të datës 21 qershor 2015.
2. Ky vendim hyn ne fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Lefterije LUZI- Kryetare**

**Denar BIBA- Zv/Kryetar**

**Edlira JORGAQI- Anëtare**

**Gëzim VELESHNJA- Anëtar**

**Hysen OSMANAJ- Anëtar**

**Klement ZGURI- Anëtar**

**Vera SHTJEFNI- Anëtare**